Toshkent shahrida festival o‘tkazilishi munosabati bilan ayrim ko‘chalar transport harakati uchun vaqtinchalik yopiladi. Bu haqda poytaxt hokimligi xabar bermoqda. Qayd etilishicha, 8-11 avgust kunlari Sayilgoh ko‘chasida Gastro Bazaar festivali o‘tkazilishi munosabati bilan poytaxtdagi quyidagi ko‘chalar vaqtinchalik yopiladi: Matbuotchilar ko‘chasining Buyuk Turon ko‘chasi bilan tutashgan chorrahasidan boshlab Nuroniylar ko‘chasi kesishmasigacha bo‘lgan qismi; Buxoro ko‘chasining Hugo boss do‘koni yonidan to Nuroniylar ko‘chasi kesishmasigacha bo‘lgan qismi; Zarafshon ko‘chasining Islom Karimov ko‘chasi kesishmasidan Sayilgoh ko‘chasigacha bo‘lgan qismi.